
URBROJ: 2133/19-02-21-1




Lasinja, 20. kolovoza 2021.

Na temeljem članka 50. Statuta Općine Lasinja (Glasnik Općine Lasinja br. 1/18, 1/20 i 1/21), općinski načelnik Općine Lasinja, donosi
O D L U K U
o sufinanciranju troškova smještaja i prehrane učenika 

srednjih škola u učeničke domove za šk.god. 2021./2022.
Članak 1.


Ovom se Odlukom utvrđuju uvjeti i kriteriji za sufinanciranje troškova smještaja i prehrane u učeničke domove učenika srednjih škola s prebivalištem na području općine Lasinja za školsku godinu 2021./2022.

Sufinanciranje troškova iz prethodnog stavka ovog članka vršit će se od 6. rujna 2021. do 21. lipnja 2022. godine.
Članak 2.


Pravo na sufinanciranje troškova smještaja u učeničke domove imaju redoviti učenici bez obzira na socijalni status, pod uvjetima koji moraju biti ispunjeni kumulativno i to:
· da učenik ima prebivalište na području Općine Lasinja i
· da barem jedan od roditelja odnosno skrbnika ima prebivalište na području Općine Lasinja najmanje šest mjeseci prije podnošenja zahtjeva.
Članak 3.


Zahtjev za ostvarivanje prava na sufinanciranje troškova učeničkih domova podnosi se Jedinstvenom upravnom odjelu Općine Lasinja, uz koji se prilaže slijedeća dokumentacija:

· potvrda upisu u srednju školu,
· preslika ugovora o smještaju u učenički dom,
· izjava da učenik ne ostvaruje drugu subvenciju,
· uvjerenje o prebivalištu učenika / preslika osobne iskaznice
· preslika osobne iskaznice podnositelja zahtjeva
· potvrdu o podmirenim dugovanjima prema Općini Lasinja

Ukoliko učenik prekine školovanje ili smještaj u učenički dom, roditelji učenika su dužni o istom obavijestiti Općinu Lasinja u roku 8 dana od nastale promjene.

Članak 4.
Zahtjev za ostvarivanje prava na sufinanciranje troškova učeničkih domova podnose roditelji učenika. 
Članak 5
Učenici koji su ostvarili pravo na sufinanciranje troškova smještaja u učeničke

domove po bilo kojoj drugoj osnovi, ne mogu to pravo ostvariti putem Općine Lasinja.
Članak 6.


Općina Lasinja sudjeluje u podmirenju troškova smještaja i prehrane učenika srednjih škola u učeničke domove u iznosu od 300,00 kn mjesečno.

Sredstva za sufinanciranje troškova učeničkog doma osiguravaju se u Proračunu Općine Lasinja.
Članak 7.


Na temelju prikupljene dokumentacije, Jedinstveni upravni odjel će u svakom pojedinačnom slučaju donijeti rješenje o podmirenju troškova učeničkog doma. Općinski načelnik  će sa učeničkim domom zaključiti ugovor o sufinanciranju učeničkog doma.
Članak 8.

Ova Odluka stupa na snagu prvog dana od dana donošenja, a objavit će se u Glasniku Općine Lasinja i web stranici
                                                                                                 OPĆINSKI NAČELNIK

                                                                                       Marijo Perčić, struč.spec.ing.aedif.
DOSTAVITI:

-  Referentica za financije, 
    računovodstvo i proračun
-  Glasnik Općine Lasinja

